ALIGATOR – CLASSIC ROCK RADIO

ALIGATOR – CLASSIC ROCK RADIO (predchádzajúci názov: Rádio ALIGATOR) bola súkromná lokálna rozhlasová stanica na Slovensku. Terestriálne vysielala na území západného Slovenska na frekvencii 97,2 MHz z FM vysielačov Bratislava – Technopol (na budove Technopol) a Bratislava – Devínska Nová Ves. Okrem toho prebiehalo vysielanie prostredníctvom internetu v štyroch streamových módoch a káblovým vysielaním. Hudobný formát rádia bol zameraný na klasické rockové skladby 80. rokov s presahom na staršie obdobie a 90. roky po výber zo súčasnej tvorby.

Svoju činnosť ukončilo v marci 2020 a od apríla ho nahradila alternatívna rozhlasová stanica Rádio The End.

 Referencie 

 Externé odkazy 
 Oficiálny web 
 Informácie o rozhlasovej stanici na portáli RADIA.SK 

Kategória:Zaniknuté slovenské rozhlasové stanice
Kategória:Lokálne slovenské rozhlasové stanice
Kategória:Kultúra v Bratislave
Kategória:Vzniklo v 2007